ተእሪክ እርትርየ - 30 ሕሰት ህድግ ወሰኣላት

በርናምጅ ህድግ መጃሜዕ

• ክል - ፈስል እት መጃሜዕ እንዴ ትካፈለት፡ ርኢስ ወከታብ እንዴ ሐሬት አብ አሳስለ አርእስ ለእሉ ትትህየብ ሕበር ተህድግ። መጃሜዕ ህጹ ፍገሪት ህድጉ እንዴ ጨመ ' እት ፈስል ቀድም።

• ሐቱ ሕሰት 60 ደቂቀት እንዴዱ ተሐሰበት እግል ህድግ ለልትህየብ ወቅት 25 ደቂቀት ቱ። መጃሜዕ ተቃሪሩ ለቀድም እቱ ወቅት ህይ 35 ደቂቀት እግል ልግበእ ቀድር።

 ንቃጥ ህድግ መጃሻሚዕ 
1. እብ ዛህር ልግበአ ወስቱር መቃወማት ለሸሬሕ ሐልየት እት ዓበዮት ወዐይ ወጠናይ ወእት ከሊቅ ንየት ግድለ ናይ ሰኖታት ተጃሪብ ወተእሲር ዐለ እግሉ። እብ ከፎ ? ሕበር ህደጎ እቱ።

2. ሜርሐት ጀብህት ተሕሪር እርትርየ “ ሰውረት እርትርየ ዝያድ ዎሮት ተንዚም ኢትክህል " ለልብል መባጥር ዐለ እግሎም። እትሊ መባጥር እሊ ለብኩም ቱ መፍሁም ሕበር ህደጎ እቱ።

3. መትአሳስ መናጥቅ ምስለ ' ዋቁዕ ናይ ሓለት እርትርየ ለገይስ ይዐለ እንብል። እግል ሚ ? ሕበር ህደጎ እቱ።

4. እት እርትርየ ምነ ተርፍ ( ውርስ ) ሐርብ ወአስትዕማር ላቱ ሓላት ዎሮት ዐለዮ ቱ። ዐለዮ እት መሕበራይ ወእቅትሳድያይ ተክዊን ሸዐብ እርትርየ ለወደዩ ተእሲር ሚ ክምሰል ቱ ህደጎ።

5. መትነዛም እርትርዪን ደረሰ ግድለ ወጠን እት ዐወቶት ተረት ዐለት እግሉ። አምሳል እት ተህይቦ አፍህሞ።